Cuneiform Tablet Kt 94/k 949 (AKT 6c 638)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma a-šur-{d}UTU-ši ù da-da-a-ma a-na a-lá-ḫi-im qí-bi-ma a-na ma-lá tí-ir-tí-kà a-wa-tí-šu ša šu-{d}EN.LÍL nu-ga-me-er-ma 3 ma-na KÙ.BABBAR šu-{d}EN.LÍL DUMU ma-nu-ki-a-šur e-pu-ul-ni-a-tí 1 ma-na KÙ.BABBAR šu-{d}EN.LÍL iš-tù lu-ḫu-za-tí-a i tù-a-ri-šu i-ša-qal šu-{d}EN.LÍL DUMU ma-nu-ki-a-šur 3 ma-na KÙ.BABBAR né-ri-šu-ma um-ma šu-ut-ma a-na ṭup-pì-a ḫa-ar-mì-im al-qé-šu um-ma né-nu-ma ša ṭup-pì-kà ḫa-ar-mì-im a-mur-ša-ra-sà ú-ša-bi-kà-ma e-ṣú-ma a-ḫu-ur um-ma šu-ut-ma mì-ma a-mur-ša-ra-sà KÙ.BABBAR lá ú-ša-bi-a-ni KÙ.BABBAR i-tí-ki-ir um-ma né-nu-ma šu-ma a-mur-ša-ra-sà ú-ša-bi-kà-ma e-ṣú-ma a-ḫu-ur ma-na-um pá-ra-aṣ lá ta-ša-qá-al um-ma šu-ut-ma a-ša-qal ší-bé-e da-nu-tim ni-šu-šu-um a-mur-ša-ra-sà KÙ.BABBAR ú-ša-bi-šu ší-bé-e da-nu-tim ni-šu-šu-um a-ta a-ma-kam ma-lá-kà 1 ma-na KÙ.BABBAR ku-nu-ki-ni ḫa-nu na-áš-a-ku-um ší-tí KÙ.BABBAR 1 ma-na 15 GÍN KÙ.BABBAR ni-qí-am nu-ṭá-ḫi-ma 1 ma-na 15 GÍN KÙ.BABBAR ṭup-pu-šu a-na ša-na-at ni-il₅-pu-ut iš-tù ITU.3.KAM